Καρολίνα Αυγούστα της Βαυαρίας

Η Καρολίνα Αυγούστα της Βαυαρίας (, 8 Φεβρουαρίου 1792 – 9 Φεβρουαρίου 1873) ήταν πριγκίπισσα της Βαυαρίας και με τους γάμους της έγινε πριγκίπισσα της Βυρτεμβέργης και μετέπειτα αυτοκράτειρα της Αυστρίας.

 Βιογραφία 
Η Καρολίνα Καρλόττα Αυγούστα γεννήθηκε στο Μάννχαϊμ και ήταν το τέταρτο παιδί και η τρίτη κόρη του Μαξιμιλιανού Α΄ Ιωσήφ της Βαυαρίας και της Αυγούστας Βιλελμίνης της Έσσης-Ντάρμστατ, καθώς και μέλος Οίκου των Βίττελσμπαχ. http://www.unofficialroyalty.com/caroline-augusta-of-bavaria-empress-of-austria/ Το 1796 η μητέρα της απεβίωσε και ο πατέρας παντρεύτηκε την Καρολίνα της Βάδης το 1797, με την οποία απέκτησε οκτώ παιδιά. 

Παντρεύτηκε τον, τότε διάδοχο, Γουλιέλμο της Βυρτεμβέργης. Ο γάμος της Καρολίνας Αυγούστας με τον Διάδοχο της Βυρτεμβέργης έγινε στις 8 Ιουνίου 1808, στο Μόναχο. Το ζευγάρι δεν απέκτησε κανένα παιδί και χώρισε στις 31 Αυγούστου 1814. Εκείνος ο γάμος πραγματοποιήθηκε προκειμένου να αποφευχθεί ένας άλλος αναγκαστικός γάμος, που πιθανόν να επιβαλλόταν από τον Ναπολέοντα Βοναπάρτη.

Μετά από την ακύρωση του πρώτου γάμου της, η Καρολίνα Αυγούστα θεωρήθηκε ως ιδανική νύφη τόσο για το Φραγκίσκο Α΄ της Αυστρίας, όσο και για το μικρότερο αδελφό του, Φερδινάνδο Γ΄ της Τοσκάνης. Έτσι, στις 29 Οκτωβρίου 1816, πραγματοποιείται ο δεύτερος γάμος της, με τον αυτοκράτορα Φραγκίσκο.Εξαιτίας του δεύτερου γάμου της, από το 1816 ως το 1835, έφερε τον τίτλο της Αυτοκράτειρας της Αυστρίας.http://www.encyclopedia.com/article-1G2-2591301662/caroline-augusta-bavaria-17921873.html Η Καρολίνα Αυγούστα ήταν η τέταρτη στη σειρά σύζυγος του Αυτοκράτορα. Αυτός ο γάμος, που διάρκεσε σχεδόν είκοσι έτη, ως το θάνατο του Αυτοκράτορα, ήταν αρμονικός, αλλά χωρίς το ζευγάρι να αποκτήσει τέκνα. Η Καρολίνα Αυγούστα ήταν μια δημοφιλής αυτοκράτειρα και δραστηριοποιήθηκε στο κοινωνικό έργο, όπως με την ίδρυση νοσοκομείων και κατοικιών για φτωχούς.http://www.madamegilflurt.com/2014/02/notable-deaths-caroline-augusta-of.html

Το 1824 η ετεροθαλής αδελφή της, Σοφία, παντρεύτηκε τον τρίτο γιο του αυτοκράτορα Φραγκίσκου, Φραγκίσκο Κάρολο, ο οποίος ήταν και ο διάδοχος του θρόνου. Ο γιος τους και μετέπειτα αυτοκράτορας, Φραγκίσκος Ιωσήφ, παντρεύτηκε την ανιψιά της Καρολίνας Αυγούστας, Ελισάβετ, κόρη της ετεροθαλούς αδελφής της Λουδοβίκας, το 1854.

Μετά από το θάνατο του συζύγου της, το 1835, μετακόμισε στο Σάλτσμπουργκ και έζησε εκεί τις επόμενες δεκαετίες της ζωής της, μέχρι το θάνατό της στις 9 Φεβρουαρίου 1873, μία ημέρα μετά από τα 81α γενέθλιά της.Twilight of the Habsburgs: The Life and Times of Emperor Francis Joseph 

Πρόγονοι

 Παραπομπές 

 Εξωτερικοί σύνδεσμοι 


Κατηγορία:Αυτοκράτειρες της Αυστρίας (σύζυγοι αυτοκρατόρων)
Κατηγορία:Βασίλισσες της Ουγγαρίας (σύζυγοι βασιλέων)
Κατηγορία:Πριγκίπισσες της Βυρτεμβέργης
Κατηγορία:Πριγκίπισσες της Βαυαρίας
Κατηγορία:Οίκος του Βίττελσμπαχ
Κατηγορία:Βαυαροί ευγενείς